open-index/open-wikipedia-markdown huggingface dataset:
Urho Lähteinen

**Urho Herman Lähteinen** (6. heinäkuuta 1890 Teisko - 24. marraskuuta 1951 Helsinki) oli suomalainen kommunisti ja urheiluvaikuttaja. Hän kuului Suomen Sosialistisen Työväenpuolueen johtoon ja toimi vuonna 1929 perustetun Työläisurheilun Yhtenäisyyskomitean ensimmäisenä puheenjohtajana.

## Elämä
Lähteinen oli mukana Länsi-Teiskon työväenyhdistyksen toiminnassa 17-vuotiaasta. Hän oli ammatiltaan peltiseppä ja työskenteli 1910-luvun jälkipuoliskolla G. W. Sohlbergin tehtaalla Helsingissä. Sisällissodan käynnistyttyä Lähteinen toimi Teiskon punakaartin esikunnan kirjurina ja oli Tampereen taistelun aikana lääkintämiehenä. Syyskuussa 1918 hän sai valtiopetoksesta kymmenen vuoden kuritushuonetuomion, josta hänet armahdettiin keväällä 1920. Vapauduttuaan hän piti peltisepänliikettä Tampereella. Hän oli kommunistisen SSTP:n puolueneuvoston jäsen ja sai vuonna 1923 niin sanotussa rauhanjulistajien jutussa yli kahden vuoden kuritushuonetuomion maanpetoksesta. Myöhemmin Lähteinen asui Helsingissä, jossa hän 1930-luvulla työskenteli muun muassa Halonhankinta Oy:n toimitusjohtajana. Jatkosodan jälkeen hän oli vielä mukana SKDL:n toiminnassa.

Tampereen Yritystä ja Tampereen Veikkoja edustanut Lähteinen oli nuorena lahjakas hiihtäjä ja painija. Helsinkiin muutettuaan hän toimi muun muassa Helsingin Jyryn sihteerinä. Hän kuului Työväen Urheiluliiton kommunistioppositioon ja oli kesäkuussa 1929 toimintansa aloittaneen Työläisurheilun Yhtenäisyyskomitean ensimmäinen puheenjohtaja.

## Perhe
Urho Lähteisen isä oli voimailijana tunnettu K. A. Lähteinen. Hänen veljiään olivat Teiskon punakaartin päällikkö Onni Lähteinen ja TUL:n varapuheenjohtaja Väinö Lähteinen.

## Lähteet
Katseeseen kätketty (vuoden 2015 elokuva)

**Katseeseen kätketty** () on yhdysvaltalainen jännityselokuva, joka sai ensi-iltansa vuonna 2015. Sen on ohjannut ja käsikirjoittanut Billy Ray, ja se on uudelleenfilmatisointi saman nimisestä argentiinalaisesta vuoden 2009 elokuvasta. Pääosissa näyttelevät Chiwetel Ejiofor, Nicole Kidman ja Julia Roberts.

## Juoni
*Katseeseen kätketty* -elokuvan tapahtumat sijoittuvat vuoteen 2002 ja Los Angelesiin. Ray Kasten (Chiwetel Ejiofor) ja Jess Cobb (Julia Roberts) ovat FBI:n terrorisminvastaisen yksikön tutkijoita, joiden tehtävä on tarkkailla erästä moskeijaa, ja heidän kanssaan tulee tekemään töitä uusi syyttäjä Claire Sloan (Nicole Kidman). Tarina saa ikävän käänteen, kun Cobbin tytär löytyy moskeijan läheltä raiskattuna ja murhattuna. Kasten vannoo, että etsii syyllisen, ja 13 vuotta tapahtumien jälkeen hän uskoo löytäneensä syyllisen murhaan.

## Näyttelijöitä

Lähde: 

Elokuvan ohjaaja Billy Ray tunnetaan paremmin käsikirjoittajana, ja hänen tähän elokuvaan tekemäänsä käsikirjoitusta ja ohjausta on sanottu arvosteluissa paremmiksi kuin alkuperäisessä, vuonna 2010 Oscarin saaneessa elokuvassa.

## Lähteet

## Aiheesta muualla
* 
* 
* 
*
Wasaborg

**Wasaborg** tarkoittaa seuraavia:

* Wasaborgin talo, Vaasan keskustassa sijaitseva rakennus
* M/S Wasaborg, Zachariassenin varustamon moottorirahtilaiva
* S/S Wasaborg, Zachariassenin varustamon rahtihöyrylaiva
* Wasaborg Savuvehnä, Laitilan Wirvoitusjuomatehtaan vehnäolut

## Katso myös
* Vaasapori (suku)
Jaakko Viipuri

**Jaakko Mikael Viipuri** (17. lokakuuta 1926 Alastaro – 28. joulukuuta 2012 Mikkeli) oli suomalainen yritysjohtaja, joka sai kauppaneuvoksen arvonimen. 

Viipurin vanhemmat olivat maanviljelijä Edvard Viipuri ja Aino Kiviranta ja puoliso vuodesta 1955 karjatalousteknikko Aino Sisko Kilpeläinen. Viipuri kävi maanviljelyskoulun 1950 ja valmistui agrologiksi Mustialan maamiesopistosta 1952. Maataloustuottajain Keskusliiton peruskurssin hän suoritti 1953. Viipuri oli Tuottajain Lihakeskuskunnan Helsingin ja Tampereen tukkuosastojen palveluksessa 1953–1958, Osuusteurastamo Itikan tukkuosaston johtaja 1958–1963 ja Osuusteurastamo Karjaportin toimitusjohtaja 1963–1989. Mikkelin kaupunginvaltuuston jäsen hän oli 1969–1980 ja kaupunginhallituksen jäsen 1971. Viipurilla oli myös useita muita luottamustehtäviä. Sotilasarvoltaan hän oli reservin alikersantti. Viipuri sai kauppaneuvoksen arvonimen 1977.

## Lähteet
Soinniton uvulaarinen klusiili

**Soinniton uvulaarinen [[klusiili]]** on konsonanttiäänne, jota käytetään esimerkiksi uzbekissa, aleutissa ja joissain arabian murteissa. Se lausutaan kuin soinniton velaariklusiili [k], paitsi että kieli ei kosketa pehmeää suulakea vaan kitakielekettä. 

Latinalaisia aakkosia käyttävissä kielissä arabialaisissa nimissä esiintyvä soinniton uvulaarinen klusiili (ق) merkitään yleensä q:lla. Se esiintyy esimerkiksi maan nimessä Qatar (arab. قطر, IPA [ˈqɑtˤɑr]). Esimerkiksi suomen kielessä se yleensä kuitenkin lausutaan tavallisen k:n tavoin.  Myös kansainvälisessä foneettisessa aakkostossa tätä äännettä edustaa symboli ⟨q⟩ ja vastaava X-SAMPA-symboli on q.

## Lähteet
Arno Viljanen

**Arno Elias Viljanen** (16. kesäkuuta 1924 Helsinki – 29. syyskuuta 2004 Turku) oli suomalainen kultaseppä, yrittäjä ja yritysjohtaja, joka sai kauppaneuvoksen arvonimen.

Viljasen vanhemmat olivat kauppaneuvos, kultaseppä Lauri Viljanen ja Impi Minna Agatha Wallenius ja puoliso vuodesta 1947 Sirkka Annikki Jokiaho. Viljanen sai kultasepän oppia Oy Suomen Kellosepät Ab:ssä, tuli ylioppilaaksi Helsingin yhteiskoulu ja reaalilukiosta 1945, valmistui ekonomiksi Helsingin kauppakorkeakoulusta 1949 ja suoritti tarkastusleimaustutkinnon 1954. Hän oli K. Kallio Kulta ja Kello Oy:n palveluksessa 1945–1948 ja johtokunnan jäsen vuodesta 1947, Oy Suomen Kellosepät Ab:n palveluksessa 1949 ja johtokunnan jäsen vuodesta 1953, Suomen Kultasepät Oy:n toimitusjohtaja 1950–1988, johtokunnan jäsen vuodesta 1952 ja hallituksen puheenjohtaja vuodesta 1977, Kultateollisuus Ky:n toimitusjohtaja 1950–1977 ja vuodesta 1982 sekä hallituksen puhenejohtaja vuodesta 1977. Viljasella oli myös lukuisia oman alansa ja muita luottamustehtäviä. Hän oli Saksan liittotasavallan kunniakonsuli Turun ja Porin sekä Vaasan lääneissä 1976–1989. Sotilasarvoltaan Viljanen oli reservin kapteeni. Hän sai kauppaneuvoksen arvonimen 1977. Kuvanveistäjä Jarkko Roth suunnitteli 1984 Arno Viljasen 60-vuotismuistomitalin. Liikesivistysrahastoon on nimetty Sirkka ja Arno Viljasen erikoisrahasto. 

## Lähteet
Teuvo Piela

**Teuvo Antero Piela** (15. joulukuuta 1921 Koivisto – 22. heinäkuuta 1988 Tampere) oli suomalainen yritysjohtaja, joka sai kauppaneuvoksen arvonimen.

Pielan vanhemmat olivat liikemies, laivuri Aleksanteri Piela ja Lyyli Pauliina Suutari ja puoliso vuodesta 1947 opettaja Eeva-Maria (Maija) Sofia Kangasperko. Piela kävi kansakoulun ja Kokkolassa kauppakoulun ja valmistui merkonomiksi Turun kauppaopistosta 1946. Hän oli Saariston Osuuskaupan hoitaja vuodesta 1935, Pallo-Paita Oy:n myyntiedustaja Helsingissä vuodesta 1946, Kankama Oy:n, vuodesta 1952 Reima-Pukine Oy ja vuodesta 1977 Reima Oy, myyntiedustaja Kankaanpäässä vuodesta 1947, myyntipäällikkö ja tuotantopäällikkö 1952–1964, apulaisjohtaja 1964–1970, toimitusjohtaja 1970–1979 ja 1980–1982 ja johtokunnan jäsen 1970–1982. Piela oli Kankaanpään kauppalanvaltuuston jäsen 1960–1972 ja kaupunginvaltuuston jäsen 1972–1976. Hänellä oli myös useita liike-elämän ja muita luottamustehtäviä. Sotilasarvoltaan Piela oli reservin yliluutnantti. Hän sai kauppaneuvoksen arvonimen 1978 ja Kankaanpään puolesta -mitalin 1972.

Elokuvakriitikko ja dokumentaristi Mikko Piela on Teuvo Pielan poika.

## Lähteet
Piela

**Piela** on muun muassa seuraavien suomalaisten henkilöiden sukunimi:

* Kaisu-Leena Piela (1926–2011), radiotoimittaja
* Mikko Piela (s. 1956), elokuvakriitikko ja dokumentaristi, Teuvo Pielan poika
* Teuvo Piela (1921–1988), yritysjohtaja, kauppaneuvos
* Topi Piela (s. 1962), yritysjohtaja
* Ulla Piela (s. 1955), perinteen ja kulttuurin tutkija
Setrak Sarkissian

**Setrak Sarkissian** (; 1936 Beirut – 21. helmikuuta 2017) oli armenialaista syntyperää ollut libanonilainen darbukansoittaja.

Sarkissian aloitti musiikin harrastamisen varhaisella iällä ja pääsi nuorena aikuisena paikalliseen konservatorioon. Häntä innoitti hänen vanhemman veljensä tablansoitto kotona ja sukujuhlissa. Sarkissian ei aina saanut perheensä tukea osakseen, koska muusikon ammatti ei nauttinut korkeaa sosiaalista statusta. Vuonna 1958 Sarkissian aloitti kiertämisen tanssija Nadia Gamalin kanssa. Kaksikko esiintyi yhdessä vuoteen 1962 saakka. Sarkissianin muiden yhteistyökumppaneiden joukossa olivat laulajat Samira Tewfik, Fairuz, Mohammed Abdel Wahab, Farid al-Atraš, Sabah Fakhri, Abdel Halim Hafez, Fayza Ahmed, Warda Al-Jazairia, Sabah ja Majida El Roumi. Tanssijoista hänen kanssaan esiintyivät Nadia Gamalin lisäksi muiden muassa Taheyya Kariokka, Samia Gamal, Fifi Abdou, Nagwa Fouad ja Soheir Zaki.

Sarkissian sai lukuisia palkintoja Lähi-idässä ja Euroopassa ansioistaan sekä perinteisen että modernin arabimusiikin parissa. Hänen soitossaan oli myös perinteisen armenialaisen musiikin aineksia. Katolikos Aram I antoi Sarkissianille Mesrop Maštots -mitalin 6. marraskuuta 2009. Presidentti Michel Aoun myönsi hänelle postuumisti presidentillisen hopeisen kunniamerkin. Sarkissian julkaisi monia omia albumeitaan. Hänen sävellyksiään ja sovituksiaan julkaistiin kymmenillä levytyksillä ja lisäksi elokuvien soundtrackeilla. Sarkissian asui perinteisesti armeenien asuttamassa Bourj Hammoudin kaupungissa ja sekä opetti että kiersi esiintymässä kansainvälisesti.

Sarkissianilla oli kolme tytärtä ja poika Elian Sarkissian, josta myös tuli lyömäsoittaja.

## Lähteet
Salem al-Dawsari

**Salem al-Dawsari** (s. 19. elokuuta 1991) on saudiarabialainen jalkapalloilija, pelipaikaltaan laitahyökkääjä. Hän on pituudeltaan 171-senttimetrinen. Hän on edustanut kotimaansa pääsarjassa al-Hilalia vuodesta 2011 alkaen. Hän on voittanut maansa mestaruuden vuosina 2017, 2018, 2020, 2021 ja 2022 sekä AFC:n mestarien liigan mestaruuden vuosina 2019 ja 2021. Vuoden 2018 alkupuoliskon al-Dawsari oli lainasopimuksella espanjalaisseura Villarrealissa mutta pääsi pelaamaan Espanjan liigassa vain runsaat puoli tuntia viimeisellä sarjakierroksella kotiottelussa Real Madridia vastaan.

Saudi-Arabian maajoukkueessa al-Dawsari pelasi ensimmäisen kerran vuonna 2012. Hän on pelannut kaikkiaan yli 70 maaottelua. Hän teki MM-kilpailuissa 2018 joukkueensa 2–1-voittomaalin viimeisessä alkulohko-ottelussa Egyptiä vastaan. MM-kilpailuissa 2022 hän teki joukkueensa 2–1-voittomaalin, kun Saudi-Arabia voitti ensimmäisessä alkulohko-ottelussaan turnauksen ennakkosuosikeihin kuuluneen Argentiinan. Hän teki myös joukkueensa ainoan maalin, 1–2-kavennuksen, viimeisessä alkulohko-ottelussa Meksikoa vastaan, mutta Saudi-Arabia ei päässyt tälläkään kertaa lohkostaan jatkoon.

## Lähteet
Rovaniemen työväentalo

**Rovaniemen työväentalo** on Rovaniemen kaupungissa sijaitseva työväentalo. Nykyinen talo on kolmas ja toinen samalla paikalla sijainnut työväentalo.

Työväentalo oli Lapin työväestön yhteiskunnallisen toiminnan keskus. Talolle kokoonnuttiin poliittisiin tapahtumiin ja monenlaisiin tilaisuuksiin, kokouksiin ja juhliin. Mukana toiminnassa oli myös työväen urheiluseura painijoineen, nyrkkeilijöineen ja voimistelijoineen. Oma teatteri esitti näytelmiä, orkesterit soittivat ja kuorot lauloivat, lapset ja nuoret osallistuivat toimintaan.

## Historia
### Ensimmäinen talo
Rovaniemen työväenseura perustettiin raittiusseuran talolla lokakuussa 1905. Sen ensimmäinen koitos oli marraskuun 1905 suurlakko, joka sai väen liikkeelle kirkonkylässä. Nimi muutettiin pian työväenyhdistykseksi. Ajatus omasta talosta Rovaniemen kirkonkylässä oli esitetty jo perustavassa kokouksessa. Sen tuli olla nimenomaan uudisrakennus. Rovaniemellä keskuspaikkaansa pitänyt Pohjolan Tukkityöntekijäin Rengas rakennutti vuonna 1907 niin sanotun Renkaan talon, josta tuli myös Rovaniemen työväenyhdistyksen toiminnan keskuspaikka. Talon myötä yhdistyksen toiminta laajeni. Työväenyhdistys osti talon itselleen PTR:n sulauduttua sahateollisuustyöväen liittoon ja talo muuttui työväentaloksi.

Työväenyhdistys päätyi 1920-luvulla kommunistien hallintaan. Sisäasiainministeriö lakkautti suuren joukon yhdistyksiä niin sanottujen kommunistilakien perusteella 1930-luvun alussa. Rovaniemen työväenyhdistystä ei lakkautettu, sillä se ajautui vuonna 1930 vararikkoon. Vuoden 1931 maaliskuussa rekisteröitiin uusi Rovaniemen sosialidemokraattinen työväenyhdistys. Aiemmin työväentalona ja Kansantalona ollut Renkaan talo paloi Lapin sodassa 1944.

### Toinen talo
Sodan jälkeen uusi työväentalo rakennettiin talkoilla, ja se valmistui vuonna 1952. Taloa laajennettiin toimisto-osalla vuosikymmenen lopulla. Tällöin talo liitettiin vesi- ja viemäriverkostoon. Ensin rakennettu osa oli puurakenteinen ja laajennusosa tiilestä. Taloa remontoitiin 1980-luvulla. Lämmitysmuodoksi tuli kaukolämpö vuonna 1985. Sali toimi elokuvateatterina 1980-luvulla. Toimistohuoneet muutettiin asunnoiksi 1992, ja sali palautettiin ennalleen vuonna 1993. Tuolloin talossa oli sali näyttämöineen, eteinen wc-tilat, kahvila ja keittiö. Asunto-osassa oli kolme asuntoa sekä toimistohuone. Kellarissa oli viisi yhden hengen huonetta opiskelijoille, punttisali ja painisali sekä kokoushuone.

Vuonna 1956 talossa sijaitsi muun muassa Suomen Kansan Demokraattisen Liiton  piiritoimisto.

### Purku ja kolmas talo
Huonokuntoisen talon korjaaminen todettiin kalliiksi, ja vuonna 2016 rakennus päätettiin purkaa. Rovaniemen Työväentalosäätiö oli jo ennen talon purkamista ehtinyt moneen kertaan pohtia, mitä tehdä käsiin rapistuvan vanhan työväentalon kanssa. Neuvottelut rakennusfirman kanssa johtivat ratkaisuun, jossa tontille rakennettiin kerrostalo, johon tuli tilat työväentalolle ja talosäätiölle sai muutaman asunnon kiinteistöstä.

Taloa vuokrattiin juhliin ja muihin tilaisuuksiin. 

## Lähteet
Artjärven Kinttulan työväentalo

**Kinttulan työväentalo** oli Orimattilan kaupungin Artjärven pitäjän Kiloselan kylässä sijainnut työväentalo. 

## Historiaa
Kinttulan työväenyhdistys perustettiin vuonna 1907, ja se toimi vuoteen 1928 saakka. Se oli yksi Artjärven pitäjän viidestä työväenyhdistyksestä. Vuoden 1907 päättyessä yhdistyksessä oli 44 jäsentä, 38 miestä ja 6 naista. Kinttulan työväentalo rakennettiin vuonna 1909. Talo oli suorakaiteen muotoinen yksikerroksinen hirsirakennus, joka oli perustettu kivijalalle. Talossa oli pärekatto. Orimattilan Niinikosken työväenyhdistys osti talon vuonna 1933. Talo purettiin vuonna 1934 ja siirrettiin Niinikoskelle.

## Lähteet
Kurjenjärvi

**Kurjenjärvi** tarkoittaa seuraavia:

* Kurjenjärvi, järvi Pielavedellä
* Kurjenjärvi, järvi Tampereen Yrjölänkylässä
* Kurjenjärvi, järvi Vesannolla
* Kurjenjärvi, järvi Virroilla
* Vähä Kurjenjärvi, järvi Tampereen Yrjölänkylässä.
Saleh al-Shehri

**Saleh Khaled al-Shehri** (s. 1. marraskuuta 1993) on saudiarabialainen jalkapalloilija, pelipaikaltaan hyökkääjä. Hän on pituudeltaan 184-senttimetrinen. Hän edustaa kotimaansa pääsarjassa al-Hilalia. Hän on voittanut maansa mestaruuden vuosina 2020, 2021 ja 2022 sekä AFC:n mestarien liigan mestaruuden vuosina 2019 ja 2021; vuoden 2019 mestarien liigassa hän jäi kuitenkin vaihtopelaajaksi vailla peliaikaa. Aiemmin hän on edustanut kotimaassaan al-Ahlia ja al-Raedia. Kausina 2011–2013 hän oli lainasopimuksella portugalilaisseura Beira-Marissa ja pelasi jälkimmäisellä kaudella Portugalin liigassa seitsemän ottelua, joista kahdessa ensimmäisessä hän teki maalin, vastustajina Moreirense ja Vitória Guimarães.

Saudi-Arabian maajoukkueessa al-Shehri pelasi ensimmäisen kerran marraskuussa 2020. Hän on pelannut ennen vuoden 2022 MM-kilpailuja 20 maaottelua ja tehnyt niissä kymmenen maalia. MM-kilpailuissa 2022 hän teki joukkueensa 1–1-tasoitusmaalin alkulohkon ensimmäisessä ottelussa, jossa Saudi-Arabia voitti turnauksen ennakkosuosikeihin kuuluneen Argentiinan maalein 2–1.

## Lähteet
Askolan Itäpuolen työväentalo

**Askolan Itäpuolen työväentalo** oli Askolan kunnassa Särkijärven rannalla sijainnut työväentalo. 

## Historiaa

Askolan Itäpuolen työväenyhdistys oli kunnan ensimmäinen työväenyhdistys, se perustettiin vuonna 1905. Aluksi yhdistyksen kokoukset pidettiin jäsenten asunnoissa ja välillä myös talollisten luovuttamissa tiloissa. Vuonna 1909 yhdistys osti tontin ja Tiilään työväenyhdistykseltä vanhan riihen, joka siirrettiin tontille. Yhdistyksen puheenjohtaja Johan Tähtelä laati työväentalon piirustukset. Työväentalo valmistui syksyllä 1910. Yhdistyksen jäsenet olivat kukin lainanneet työväentalon rakennuskustannusten peittämiseen 20 markkaa ilman korkoa. Kansalaissodan aikana talo oli suljettuna, ja se avattiin käyttöön vuoden 1918 toukokuussa. Työväenyhdistys liittyi syntyneessä hajaannusvaiheessa Suomen Sosialistiseen Työväenpuolueeseen, mikä aiheutti talon sulkemisen kommunistisena uudelleen. Yhdistys palasi SDP:n jäsenyyteen kuitenkin vuonna 1923, ja talo saatiin käyttöön.

Vuonna 1946 pidettiin työväenyhdistyksen 40-vuotisjuhla. Osallistujat muistelivat talon olleen jo tuolloin melko heikossa kunnossa. Muutamaa vuotta myöhemmin yleisötilaisuudet talossa kiellettiin. Työväenyhdistyksen toiminnan hiipuminen ja loppuminen kokonaan 1950-luvulla jätti myös työväentalon rappeutumaan.

## Toimintaa työväentalolla

Urheiluseura Särkijärven Yritys, joka oli maineikas pyöräilyseura, oli talon ahkera käyttäjä. Talon vihkiäisissä vuonna 1910 juhlasali oli täynnä juhlayleisöä. Ohjelmassa oli muun muassa runonlausuntaa, puhe ja näytäntö. Soitosta huolehti seitsenhenkinen jousiorkesteri. Iltamien ohjelmassa oli tavanomaisesti muun muassa kertomus, esitelmä, näytelmä ja ilveilyä. Lopuksi oli tunti tanssia.Työväentalolla järjestettiin myös järjestötoiminnan opastuskursseja päättäjäisjuhlineen.

## Lähteet
Resident Evil: Damnation

**Resident Evil: Damnation** (tunnetaan Japanissa nimellä *Biohazard: Damnation*) on *[[Resident Evil (pelisarja)|Resident Evil]]* -pelisarjaan perustuva japanilainen animaatioelokuva vuodelta 2012. Se on toinen pelisarjaan perustuva animaatioelokuva vuoden 2008 *[[Resident Evil: Degeneration]]in* jälkeen. Sarjan kolmas osa *[[Resident Evil: Vendetta]]* sai ensi-iltansa vuonna 2017. 

Elokuvan päähenkilö Leon S. Kennedy on erikoisagentti, joka lähetetään tutkimaan biologisia aseita itäeurooppalaisen sisällissodan keskelle.

## Rooleissa
### Englanniksi

### Japaniksi

## Lähteet

## Aiheesta muualla
*
Eteläisten työväentalo

**Eteläisten työväentalo** on Hauhon (vuodesta 2009 lähtien osa Hämeenlinnaa) Eteläisten kylässä sijaitseva työväentalo. Talon omistaa nykyään Hauhon työväenyhdistys ry. 

## Historiaa
Eteläisten työväenyhdistys perustettiin vuonna 1907. Talo valmistui vuonna 1911. Vuoden 1916 lopulla yhdistys juhli kymmenvuotispäiviään talollaan. Tuolloin kerrottiin yhdistyksen jäsenmäärän ja jäsenten aktiivisuuden laskeneen alkuinnostuksen jälkeen. Suurin osa jäsenistä oli ”itsellistyöläisiä”. Torpparit, jotka olivat perustamisvaiheessa aktiivisimpia, olivat sittemmin jääneet sivuun.

Vuoteen 1931 mennessä toiminta oli kuitenkin vakiintunut, ja sitä kuvailtiin ”säännölliseksi ja varmaksi”, vaikka jäsenmäärä ei ollut suurempi kuin 20. Talo oli vilkkaassa käytössä, ja sitä vuokrattiin myös ulkopuolisille. 1980-luvulla talo oli jonkin aikaa lähes käyttämättömänä.

Talon omistaa nykyään Hauhon työväenyhdistys ry, joka vuokraa sitä erilaisia tilaisuuksia varten. Vuonna 2017 talolla järjestettiin marsunäyttely ja eläintarvikekirpputori.

## Rakennus
Talon suunnitteli rakennusmestari Juho Kolari. Suurin osa talon hirsistä saatiin lähiseutujen puretuista taloista. Talon arkkitehtuurissa on jugendvaikutteita, jotka näkyvät erityisesti sen kaari-ikkunoissa sekä salin näyttämön rakenteissa, jonka koristelistat imitoivat antiikin pylväitä. Näyttämön kulissit ovat alkuperäiset, ja ne maalasi mahdollisesti Hämeenlinnan Työväenteatterin silloinen kulissimaalari Lauri Numminen. Käsityönä valmistettu taustakangas eli fondi oli alun perin Alvettulan työväentalossa. Fondi kärsi tuhoja sisällissodan aikaan, kun joku viilsi sen puukolla kahtia. Se korjattiin vuonna 2016 ja palautettiin paikalleen.

Talo on maalattu punamullalla. Se on yksikerroksinen, ja sen pinta-ala on noin 200 m², johon sisältyy sali näyttämöineen, ravintola ja keittiö. Taloon on myöhemmin vedetty vesijohto ja tehty sisävessat, myös esteetön wc. 1980-luvulla taloon laitettiin peltikatto.

## Lähteet
Prasanna Puwanarajah

**Prasanna Puwanarajah** (s. 1981) on brittiläinen näyttelijä, joka on toiminut myös käsikirjoittajana ja ohjaajana.

Puwanarajah on sukujuuriltaan Sri Lankan tamili, mutta hän on syntynyt ja kasvanut Englannissa. Hänen äitinsä työskenteli psykiatrina ja isänsä hammaslääkärinä. Myös Puwanarajah itse on aikaisemmalta ammatiltaan lääkäri, joka on ollut National Health Servicen palveluksessa.

Näyttelijänuralle Puwanarajah on ponnistanut paikallisteatterista. Hän on esiintynyt muun muassa National Theatressa sekä televisiosarjoissa *[[Doctor Foster]]*, *[[Line of Duty]]*, *[[Patrick Melrose]]* ja *[[Ten Percent]]*. Netflix-sarja *[[The Crown (televisiosarja)|The Crownin]]* viidennellä tuotantokaudella (2022) Puwanarajah näyttelee toimittaja Martin Bashiria. Hän esitti Bashiria myös vuoden 2013 *[[Diana (elokuva)|Diana]]*-elokuvassa, mutta suuri osa hänen osuudestaan leikattiin pois elokuvan lopullisesta versiosta.

## Lähteet

## Aiheesta muualla
*
Etyylivanilliini

**Etyylivanilliini** on jauhe, jonka väri vaihtelee valkoisesta keltaiseen. Sen rakenne on kiteinen. Jauheella on suklaamainen ja vanilliinimainen tuoksu. Aineen ei ole todettu olevan voimakkaasti myrkyllinen. Sitä hyödynnetään useilla teollisuuden aloilla. Se on yleisimmin käytetty synteettinen aine hajusteteollisuudessa. Se on myös usein käytetty raaka-aine elintarvikelisäaineiden valmistuksessa. Se on raaka-aineena myös kosmetiikkateollisuudessa ja lääketeollisuudessa. Sitä käytetään myös eläinten rehussa ja galvanointiteollisuudessa.

Synonyymejä ovat bubonaali, 3-etoksi-4-hydroksibentsaldehydi ja vanbeenoli.

Etyylivanilliinin kemiallinen kaava on C9H10O3. MDL-numero on MFCD00006944 ja CAS-numero 121-32-4. Kiehumispiste on 285&nbsp;°C, sulamispiste on 74–79&nbsp;°C ja leimahduspiste on yli 110&nbsp;°C. Sopiva säilytyslämpötila on huoneenlämpötila.

## Lähteet

## Aiheesta muualla
* PubChem: Ethyl vanillin 
* Human Metabolome Database (HMDB): Ethyl vanillin 
* Food Component Database (FooDB): Ethyl vanillin 
* Kyoto Encyclopedia of Genes and Genomes (KEGG): Ethyl vanillin 
* PheroBase: Semiochemical - ethyl vanillin 
* Dr. Duke's Phytochemical and Ethnobotanical Databases: Ethyl-vanillin
Tornikotilot

**Tornikotilot** (Turritellidae) on kotiloihin kuuluva nilviäisheimo. Heimon lajeja tavataan merivesistä.

## Taksonomia ja anatomia
Tornikotilot jaetaan viiteen alaheimoon ja 19 sukuun. Lajeja on noin 125&ndash;150. Tornikotiloiden kuori on muodoltaan pitkä, kapea, kartiomainen ja kierteinen. Jollain lajeilla kierteisyys on hyvin löyhä. Kuoren sulkulevy on pyöreä, ja sen reunassa on sukasia. Heimon lajien jalka on suhteellisen lyhyt ja pää suuri. Silmät sijaitsevat pitkien tuntosarvien päissä.

## Levinneisyys ja elintavat
Tornikotiloita tavataan maailmanlaajuisesti lämpimistä ja lauhkeista meristä. Ne elävät hiekka- tai mutapohjaisilla alueilla tai koralliriutoilla matalista vesistä aina 500 metrin syvyyteen. Ne kaivautuvat usein pohjaan. Tornikotilot suodattavat vedestä eloperäisiä hiukkasia ravinnokseen.

## Lähteet
Attribuutioharha

**Attribuutioharha** tarkoittaa järjestelmällisiä virheitä selitettäessä omaa tai toisten käyttäytymistä. Ihmiset arvioivat ja olettavat, miksi joku käyttäytyy tietyllä tavalla, mutta arviot eivät aina vastaa todellisuutta. Jotkut virheet ovat järjestelmällisiä esimerkiksi niin, että omaa käyttäytymistään pidetään rationaalisena ja toisten käyttäytymistä  tunneperäisenä.

## Rationaalisuusharha

Esimerkki attribuutioharhasta on oman rationaalisuuden liioittelu. Tällöin ei havaita omien uskomusten mahdollista epärationaalisuutta. Myös fiksut ihmiset ovat alttiita tälle harhalle. Älykkyys auttaa keksimään jälkikäteen rationaalisia perusteluja omille näkemyksille, mutta ei pelasta siltä, että näkemys on alun perin voitu omaksua ei-rationaalisin perustein, esimerkiksi sosiaalisen paineen vaikutuksesta.

Rolf Dobelli antaa esimerkin mielipiteen ei-rationaalisesta syntymisestä sosiaalisen paineen vaikutuksesta. Solomon E. Asch julkaisi vuonna 1951 kuuluisan tutkimuksen, jossa osallistujan piti arvioida viivojen suhteellista pituutta. Yksinään kaikki onnistuivat panemaan annetut viivat pituusjärjestykseen, mutta jos paikalla oli muita, jotka yksimielisesti väittivät lyhempää viivaa toista pidemmäksi, kolmasosa antoi saman virheellisen vastauksen. Vain neljäosa koehenkilöistä ei antanut ympäristön väärän mielipiteen vaikuttaa itseensä. Arviointivirhe saatiin syntymään vasta, jos muita henkilöitä oli vähintään kolme.

Yhdessä vahvistusharhan kanssa rationaalisuutta koskeva attribuutioharha vaikuttaa skeptikko Michael Shermerin mukaan siihen, että myös älykkäät ihmiset uskovat järjettömiin asioihin. He käyttävät järkeä perustelemaan omia mielipiteitään, jotka he alun perin ovat omaksuneet kokonaan muista  syistä.

## Katso myös
*Projektio (psykologia)

## Lähteet

* 
* 
* 

### Viitteet
Askolan Juornaankylän työväentalo

**Askolan Juornaankylän työväentalo** oli Askolan kunnassa Juornaankylässä sijainnut työväentalo. 

## Historiaa
Askolan Juornaankylän työväenyhdistys perustettiin vuonna 1907. Toiminta oli alusta alkaen vilkasta, ja oman talon saaminen koettiin tärkeäksi. Yhdistys hankki huutokaupasta Kärpäsen talon päärakennuksen, joka siirrettiin yhdistyksen vuokraamalle tontille. Talo saatiin käyttökuntoon syksyllä 1909. Työväentalo oli 1930-luvun lopulla kuitenkin käytössä päässyt niin huonoon kuntoon, että siellä ei saanut enää kokoontua. Kirkonseudun yhdistyksen käyttämättömänä ollut talo ostettiin oman talon rakennustarpeiksi, mutta yhdistyksen voimat eivät talon kunnostukseen enää riittäneet. Talo myytiin huutokaupalla vuonna 1945, ja yhdistys alkoi käyttää vuokratiloja.

Uuden talon rakentamista varten vuokrattiin tontti Korkeentöyrän mäeltä. Talohankkeesta luovuttiin, ja tontille rakennettiin tanssilava vuonna 1948. Tanssitoiminta kävi kannattamattomaksi ja lava myytiin vuonna 1956. Työväenyhdistyksen toimintakin sammui 1950-luvun lopulla.

## Lähteet
Luumäen Pojat

**Luumäen Pojat** eli LuPo on vuonna 1920 perustettu Luumäellä toimiva urheiluseura. Seuran lajeihin kuuluvat hiihto, mäkihyppy, jalkapallo, jääkiekko, pesäpallo ja yleisurheilu. Seuran nykyinen pääpaino on junioritoiminnassa, mutta myös aikuisille järjestetään toimintaa. Seura vuokraa myös Risulahden tanssilavaa erilaisiin tilaisuuksiin ja tanssi-iltojen järjestämiseen.

## Tunnettuja LuPon kasvatteja
* Miika Franssila, jääkiekkoilija
* Erkki Kivelä, pesäpalloilija sekä yritys- ja urheilujohtaja
* Mikko Kuningas, jalkapalloilija

## Lähteet
Askolan Kirkonseudun työväentalo

**Askolan Kirkonseudun työväentalo** oli Askolan kunnan kirkonkylässä sijainnut työväentalo. 

## Historiaa

Askolan Kirkonseudun työväenyhdistys perustettiin vuonna 1906. Juopa työväestön ja talollisten välillä oli Askolassa vähäinen. Työväenyhdistyksen jäseniksi liittyikin monia talollisia, ja kokouksia pidettiin myös talojen tuvissa. Yhdistys hankki Vakkolasta puusepänverstaan, josta tuli vuonna 1908 yhdistyksen talo ”Torppa”. Yksi talon isäntä oli vuokrannut tontin taloa varten ja kaksi muuta takasi yhdistyksen pankkilainan, jonka vakuudeksi saivat työväenyhdistyksen omaisuuteen ensimmäisen kiinnityksen. Talon lämmitystä varten järjestettiin polttopuukeräys.

Kymmenen vuoden ajan toiminta työväentalolla oli vilkasta. Kansalaissota katkaisi toiminnan kokonaan, eikä se saanut sen jälkeen enää kestävää pohjaa. Vielä vuonna 1923 suunniteltiin talon kunnostamista, mutta sitä ei toteutettu. Työväentalo jäi hiljalleen luhistumaan ja työväenyhdistys lopetettiin 1930-luvun alussa.

## Lähteet
Askolan Monninkylän työväentalo

**Askolan Monninkylän työväentalo** oli Askolan kunnassa Monninkylässä sijainnut työväentalo. 

## Historiaa

Askolan Monninkylän työväenyhdistys perustettiin vuonna 1905. Työväentalo valmistui vuonna 1909. Aluksi yhdistyksellä oli noin 40 jäsentä, mutta vuonna 1910 vain 10 maksavaa jäsentä. Vielä 1930-luvulla taloa pystyttiin yhdistyksen omin voimin kunnostamaan. Työväenyhdistyksen toiminta elpyi vuonna 1960. Silloin vanha työväentalo korjattiin, ja uudistuneen talon vihkiäisjuhlia vietettiin marraskuussa. Kesällä 1961 työväentalolla aloitti Askolan ensimmäinen elokuvateatteri Kino Toivola. Sen toiminta jatkui vuoteen 1968 saakka. Työväenyhdistys joutui taloudellisiin vaikeuksiin ja oli jopa konkurssiuhan alainen vuonna 1971. Työväentalo myytiin vuonna 1974 tai 1975.

## Lähteet
Laukkosken työväentalo

**Laukkosken työväentalo** on Pornaisissa sijaitseva työväentalo.

## Historiaa
Laukkosken työväenyhdistys perustettiin Pornaisten kunnan alueella seppä Jussi Hagelinin asunnossa 14.1.1906. Virallinen perustamispäivä on 28.1.1906, ja SDP:n jäseneksi yhdistys merkittiin 28.5.1906. Arkistotietojen mukaan yhdistys oli perustettu jo vuonna 1904, mutta lakkautettu viranomaisten toimesta. Lakkautetun yhdistyksen varat saatiin takaisin Laukkosken yhdistyksen käyttöön. Asessori Lundenilta kesäkuussa 1906 ostettu rakennus purettiin ja siirrettiin marraskuussa 1906 Siivolan maista vuokratulle tontille. Talo valmistui 1907.

## Rakennus
Laukkosken työväentalon vihkiäisiä vietettiin 16.8.1907. Vuonna 1911 vain salin ja keittiön käsittäneeseen taloon rakennettiin lisää uusi juhlasali. Vuonna 1918 rakennus takavarikoitiin ja toiminta pysähtyi. Talo vapautettiin jo vapuksi 1919. Vuosina 1927 ja 1929 rakennusta remontoitiin monta kertaa. Vuonna 1946 yhdistys osti Kotojärven kartanon maista Haapalan tontin. Vuonna 1950 päätettiin siirtää vanha rakennus tukkitalkoin sille uudelle lunastetulle omalle tontille osoitteeseen Vanhatie 1, 07150 Laukkoski. Saliin lisättiin uusi näyttämö, ja entinen sali muuttui talon ravintolaksi. Valtion rakennusavustuksia on saatu vuosina 1981–1984 sekä vuonna 1997.

## Toimintaa
Ensimmäisen perustamisen jälkeen vuonna 1904 yhdistyksessä oli jäseniä 70 ja kirjastossa kirjoja 149 kappaletta. Vappujuhlat päästiin järjestämään jo vappuna 1919 omassa talossa. Toiminta rakennuksessa jatkui iltamien, juhlien ja järjestöjen toimintojen merkeissä. Uudessa talossa toiminta on jatkunut vilkkaana. Maarianpäivän juhlat ja kuusijuhlat ovat perinteenä. Mukana ovat olleet naisjaosto ja urheiluseura Taimi sekä yhdistyksen jäsenperheet talkoovoimin.

## Lähteet
Lemin Eskot

**Lemin Eskot** on vuonna 1915 perustettu Lemillä toimiva urheilun yleisseura. Seuran nykyisiin lajeihin kuuluvat hiihto, ampumahiihto, ampumaurheilu ja suunnistus. 

Seura vuokraa myös Jalkosalmen tanssilavaa erilaisiin tilaisuuksiin. Lemin Eskot järjestää lavalla perinteiset juhannusaaton tanssit sekä säätilanteen
salliessa juhannuskokon.

## Tunnettuja Lemin Eskojen urheilijoita
* Mirja Hietamies-Eteläpää, hiihtäjä ja olympiavoittaja
* Miina Huttunen, hiihtäjä
* Niilo Nikunen, yhdistetyn hiihtäjä
* Juho Näivä, ampumahiihtäjä
* Risto Punkka, ampumahiihtäjä
* Esko Saira, ampumahiihtäjä ja olympiamitalisti

## Lähteet
Mesivahakas

**Mesivahakas** (*Hygrocybe marchii*) on huonosti tunnettu vahakaslaji, jolla on oranssi tai oranssinpunainen lakki. Sen elinympäristöä ovat ruohikot.

Mesivahakas muistuttaa hunajavahakasta (*Hygrocybe reidii*), ja on ollut epäselvyyttä siitä, onko *Hygrocybe marchii* -nimellä kuvattu sieni todellisuudessa mesi- vai hunajavahakas. Lajit erottaa muun muassa siitä, että hunajavahakkaan lakki on kuiva ja malto tuoksuu hunajalta, kun sitä hierotaan sormien välissä. Mesivahakkaalla puolestaan on tahmea tai liukas lakki ja merkityksetön tuoksu. Toinen samankaltainen laji on punavahakas (*Hygrocybe coccinea*).

## Lähteet
Henry Benedict Stuart

**Henry Benedict Maria Clement Stuart** (suomeksi myös **Henrik Benedikt Stuart**) (11. maaliskuuta 1725 Rooma – 13. heinäkuuta 1807 Frascati) oli toinen James Stuartin (1688–1766), lisänimeltään "vanhempi kruununtavoittelija" () ja Maria Klementyna Sobieskan (1702–1735) pojista. Hänen veljensä oli "nuori kruununtavoittelija" (, myös *Bonnie Prince Charlie*) Charles Edward Stuart (1720–1788). Hän oli Englannin "mainiossa vallankumouksessa" syrjäytetyn katolisen Stuart-suvun kuninkaan Jaakko II:n viimeinen laillinen jälkeläinen. 

Hänen veljensä kuoltua hänen jakobiitti-kannattajansa kutsuivat häntä Ison-Britannian kuninkaaksi hallitsijanimellä **Henrik IX**. 

## Elämä
Pian syntymänsä jälkeen hänen maanpaossa ollut isänsä nimitti hänet Yorkin herttuaksi. Stuart keräsi Ranskassa joukkoja auttaakseen Skotlannissa taistellutta vanhempaa veljeään epäonnistuneen jakobiittikapinan aikana 1745–1746, mutta kapina murskattiin ennen kuin joukot ehdittiin ottaa käyttöön. Vietettyään tuloksetta useita kuukausia Dunkerquessa hän palasi Roomaan aikomuksenaan siirtyä kirkolliseen virkaan veljensä vastustuksesta huolimatta. Vuonna 1747 paavi Benedictus XIV nimitti hänet muodollisesti Yorkin kardinaaliksi 22-vuotiaana, ja seuraavan vuonna hänet vihittiin papiksi. Hänet nimitettiin välittömästi Pietarinkirkon arkkipapiksi ja pian sen jälkeen camerlengoksi. Stuart suhtautui tehtäviinsä hurskaan vakavasti, uudisti papistoa ja perusti laadukkaalla kirjastolla varustetun seminaarin. Hän oli yksi aikakauden rikkaimmista kirkonmiehistä. 

Hänet vihittiin nimellisesti Korintin arkkipiispaksi vuonna 1758, ja vuosina 1761–1803 hän oli Frascatin kardinaalipiispa. Hänen veljensä kuoltua vuonna 1788 Stuart julisti olevansa "Henrik IX, Ison-Britannian, Ranskan ja Irlannin kuningas". Hän menetti omaisuutensa Napoleonin valloitettua Italian, ja vanhana ja heikkokuntoisena hän pakeni Padovaan ja sieltä Venetsiaan. Vuoden 1800 jälkeen hän selvisi Englannin kuningas Yrjö III:n hänelle myöntämällä vuosittaisella eläkkeellä. Vastineeksi tästä ystävällisyydestä Stuart testamenttasi Walesin prinssille, sittemmin Yrjö IV:lle, Jaakko II:n kruununjalokivet. Syyskuussa 1803 hänestä tuli Ostian ja Velletrin piispa ja kardinaalikollegion dekaani. Stuartin kuoltua Yrjö IV osti hänen hallussaan olleet Stuart-suvun paperit kuninkaallista kirjastoa varten. Stuart on haudattu Pietarinkirkkoon. 

## Lähteet
SkyShowtime

**SkyShowtime** on maksullinen suoratoistopalvelu, jonka omistavat yhdysvaltalaiset mediakonsernit Comcast ja Paramount Global. SkyShowtime lanseerattiin pohjoismaissa 20. syyskuuta 2022.

## Lähteet
Victor Gram

**Victor Bernhard Gram** (30. tammikuuta 1910 Højby – 12. helmikuuta 1969) oli tanskalainen sosiaalidemokraattinen poliitikko. Hän istui kansankäräjillä vuosina 1943–1969 ja toimi Tanskan puolustusministerinä 1962–1968. Vuosina 1942–1946 hän oli puolueensa nuorisojärjestön DSU:n puheenjohtaja.
## Lähteet

## Aiheesta muualla
* ''Victor Gram'' Tanskan kansankäräjien verkkosivuilla
Hossein Alizadeh

**Hossein Alizadeh** (; s. 24. elokuuta 1951 Teheran) on iranilainen säveltäjä sekä setarin- ja tarinsoittaja. Hän on esittänyt musiikkia sekä perinteisillä persialaisilla instrumenteilla että 11-kielisellä azerbaidžanilaisella tarilla.

Alizadehin äiti oli Arakista lähtöisin ollut persialainen ja isä azeri Urmiasta. Hänen vanhemmistaan molemmat olivat musiikin ystäviä. Alizadeh aloitti tarinsoiton oppitunneilla käymisen vuonna 1962. Hän sai kandidaatin arvon sävellyksessä ja esityksessä Teheranin yliopiston musiikkikoulusta ja jatkoi opintojaan Teheranin taideyliopistossa. Alizadehin opettajien joukossa olivat monet perinteisen persialaisen musiikin mestarit, kuten Ali-Akbar Shahnazi, Nur-Ali Borumand, Abdollah Davami ja Houshang Zarif. Iranin islamilaisen vallankumouksen (1979) jälkimainingeissa Alizadeh kiinnostui kasvavissa määrin azerien musiikkiperinteistä ja lähti Tabriziin opiskelemaan Ali Salimin johdolla. 1980-luvun alkupuolella Alizadeh opiskeli sävellystä ja musiikkitiedettä Berliinissä. Hän on opettanut Teheranin yliopistossa, Teheranin musiikkikonservatoriossa ja California Institute of the Artsissa.

Alizadeh perusti Aref Ensemblen ja työskenteli myös Shayda Ensemblen kanssa. Ensimmäisen kokemuksensa ammattimaisena muusikkona Euroopasta hän sai liittyessään Maurice Béjart'n balettiseurueen orkesteriin Béjart'n baletin *Gulistan* esityksiä varten. Iranissa Alizadeh on työskennellyt paikallisten orkesterien kanssa solistina ja kapellimestarina. Hän on säveltänyt monia nykyaikaisia ja uusklassisia iranilaisen musiikin teoksia. Hän on myös julkaissut etydejä tarille ja setarille. Hän on lisäksi säveltänyt musiikkia elokuviin (joukossa *[[Juopuneiden hevosten aika]]*) ja levyttänyt kaikki radifit Mirza Abdollahin tulkintoihin pohjautuen. Alizadeh on esiintynyt laajalti Yhdysvalloissa, Euroopassa ja Aasiassa.

Alizadeh on tehnyt 1970-luvulta lähtien lukuisia levytyksiä, joita on julkaissut muiden muassa Ba Music Records -yhtiö. *[[Endless Vision]]* -albumi toi hänelle Grammy-ehdokkuuden vuoden 2006 parhaasta maailmanmusiikin albumista.

## Lähteet
Pikraatit

**Pikraatit** ovat suoloja, joissa on pikraattianioni (O2N)3C6H2O− tai tämän anionin esterijohdannaisia. Ne muodostuvat yleensä pikriinihapon eli *2-4-6-trinitrofenolin* reaktioissa. Pikraatti-ioni on voimakkaan keltainen vesiliuoksessa, mutta pikraattisuolat ovat usein ruskeita tai oranssinpunaisia.

## Räjähdysaineet
Useat pikraatit ovat räjähtäviä, esim. ammoniumpikraatti (dunniitti). Aloiteräjähteenä on käytetty lyijypikraattia ja kaliumpikraattia, mm. nalleissa. Pikriinihapon metallisuolat ovat yleensä huomattavasti herkempiä tärähdyksille, iskuille ja hankaukselle kuin pelkkä pikriinihappo itse. Tämän takia pikriinihappoa tai sitä sisältäviä seoksia ei pitäisi säilyttää metalliastioissa, missä metallipikraattien muodostuminen aiheuttaa räjähdysvaaran.

## Muita käyttökohteita
Rauta(II)pikraattia on käytetty dieselöljyn lisäaineena pienentämään polttoaineenkulutusta.

Natriumpikraattia käytetään etsausaineena metallografiassa, koska se syövyttää sementiittiä mutta ei ferriittiä.

## Eetterit ja esterit
Pikriinihapon eettereitä ja estereitä kutsutaan myös pikraateiksi.

## Lähteet
Bodil Koch

**Bodil Koch** (25. lokakuuta 1903 Kööpenhamina – 7. tammikuuta 1972) oli tanskalainen sosiaalidemokraattinen poliitikko. Hän istui kansankäräjillä vuosina 1947–1971 ja toimi Tanskan kirkkoministerinä 1950 sekä 1953–1966 ja kulttuuriministerinä 1966–1968.
## Yksityiselämä
Myös Kochin tytär Dorte Bennedsen oli poliitikko ja toimi ministerinä 1970-luvulla.
## Lähteet

## Aiheesta muualla
* ''Bodil Koch'' Tanskan kansankäräjien verkkosivuilla
Presidentin mitali (Israel)

**Presidentin mitali** () on Israelin presidentin jakama korkein mahdollinen kunnianosoitus. Se perustettiin vuonna 2012 presidentti Shimon Peresin käskystä ja sitä jaetaan kiitoksena poikkeuksellisista ansioista Israelin tai ihmiskunnan hyväksi. Saajan ei tarvitse Israelin kansalainen tai juutalainen. Saajien määrä on rajattu kuuteen henkilöön vuodessa.

Kunnianosoitusta jaetaan yhdessä luokassa:

*  ritarikunnan nauha

## Lähteet
Michael Maloney

**Michael Maloney** (s. 19. kesäkuuta 1957 Bury St Edmunds, Suffolk) on brittiläinen näyttelijä.

Maloney on näytellyt muun muassa elokuvissa *[[Hamlet (vuoden 1990 elokuva)|Hamlet]]* (1990), *[[Othello (vuoden 1995 elokuva)|Othello]]* (1995), *[[Talviyön tarina]]* (1995), *[[Babel (elokuva)|Babel]]* (2006), *[[Paljastavat merkinnät]]* (2006) ja *[[Nuori Victoria]]* (2009). Televisiorooleja hänellä on ollut esimerkiksi brittisarjoissa *[[Etsiväpari Shakespeare & Hathaway]]*, *[[Valkoinen kuningatar]]* ja *[[Menneisyyden salaisuudet]]* (*Bonekickers*). Netflix-sarja *[[The Crown (televisiosarja)|The Crownin]]* kolmannella tuotantokaudella Maloney esitti pääministeri Edward Heathia.

## Lähteet

## Aiheesta muualla
* 
*
Samsung Galaxy Watch

**Samsung Galaxy Watch** on Samsungin valmistama älykello, joka julkaistiin 9. elokuuta 2018. Se tuli markkinoille Yhdysvalloissa 24. elokuuta 2018, Etelä-Koreassa 31. elokuuta ja muualla maailmassa 14. syyskuuta.

## Tekniset tiedot

## Lähteet
Kaustisen Pohjan-Veikot

**Kaustisen Pohjan-Veikot ry** on vuonna 1914 perustettu urheilun yleisseura, ja sen lyhenne on KP-V. Seura toimii Kaustisella ja lähialueilla. Vuoden 2022 toimintasuunnitelman mukaan ”seuran tavoitteena on aktivoida kuntalaisia liikkumaan tarjoamalla matalan kynnyksen liikuntamahdollisuuksia, mutta myös edistää tavoitteellista ja kilpaurheilua”. 

Pohjan-Veikkojen lajeihin kuuluvat hiihto, suunnistus, jalkapallo, futsal, judo, yleisurheilu, ammunta, naisvoimistelu, voimailu, salibandy, lentopallo ja frisbeegolf, joilla kaikilla on seuran organisaatiossa oma jaostonsa. Puheenjohtaja on Minna Anttila. Seuran toimisto Kaustisen urheilutalolla, ja siellä työskentelee puolipäiväinen seuravastaava.

## Urheilutapahtumia
Kaustisen Pohjan-Veikot järjestivät vuonna 2022 muun muassa seuraavat tapahtumat: hiihdon Keski-Pohjanmaan cupin sprintit, moukarin talvi-SM-kisat, moukarikarnevaalit, SM-ammunnat, maakunta-suunnistusviesti ja yleisurheilun seuracupin osakilpailu. Lisäksi palloilulajeissa järjestettiin pelejä sarjakalentereiden mukaisesti.

Vuonna 2023  KP-V ja Kaustisen kunta järjestivät hiihdon Keski-Pohjanmaan maakuntaviestin.

Vuonna 2029 KP-V on yksi Kaustisen Järvelän maastoissa juostavan Jukolan viestin, Pelimanni-Jukolan, järjestäjistä.

## Lähteet

## Aiheesta muualla
*Kaustisen Pohjan-Veikkojen kotisivu
Vattunokka

**Vattunokka** on Helsingin Lauttasaaren Vattuniemessä sijaitseva pieni niemialue, jota on laajennettu isoilta osin venesataman laituriksi. Vattunokassa sijaitsee Helsingfors Segelklubbin venesatama, jonka yhteydessä on ravintola Blue Peter ja St1-huoltoasema veneille.

## Lähteet
Israelin kansalaisuus

**Israelin kansalaisuus** on laillinen suhde yksittäisen henkilön ja Israelin valtion välillä. Maassa noudatetaan pääsääntöisesti ius sanguinis -periaatetta, mutta myös juutalaisuuteen perustuvaa periaatetta.

## Kansalaisuuden saaminen syntymällä tai adoptiolla
Syntyperäisiä Israelin kansalaisia ovat sellaiset henkilöt, joiden vanhemmista vähintään toinen on maan kansalainen. Mikäli lapsi syntyy ulkomailla tai avioliiton ulkopuolella, Israelin maahanmuuttoviranomaiset vaativat usein DNA-testiä vanhemmuuden todistamiseksi. Israelin kansalaiset, jotka ovat adoptoineet ulkomailta, voivat hakea alaikäiselle lapselle maan kansalaisuutta.

Israelin kansalaisuus voidaan saada syntyperän perusteella myös isovanhempien kansalaisuuden kautta, muttä tästä täytyy tehdä erillinen hakemus Israelin suurlähetystössä.

## Kansalaisuuden saaminen hakemuksella
Israelissa pysyvällä oleskeluluvalla oleskelevat henkilöt voivat saada maan kansalaisuuden hakemuksella, mikäli hakija täyttää seuraavat ehdot:

* asuu hakemushetkellä Israelissa
* on asunut viimeisen viiden vuoden aikana Israelissa vähintään kolme vuotta
* hakijalla on voimassa oleva oleskelulupa
* hakija on asettunut Israeliin ja on ilmaissut aikeensa jäädä maahan
* osaa jonkin verran hepreaa
* luopuu kaikista aikaisista kansalaisuuksistaan 

### Juutalaisten paluulaki

Israelin kansalaisuuslaki takaa, että kaikki juutalaiset, jotka muuttavat pysyvästi Israeliin, saavat automaattisesti maan kansalaisuuden. Paluumuuttajaohjelman taustalla on ollut alusta asti olla yhtäältä vastareaktio juutalaisten syrjimiseen muiden maiden kansalaisuuslaeissa ja toisaalta ylläpitää juutalaisenemmistö Israelissa. Paluumuuttajaohjelman perusteella kansalaisuutta hakevan henkilön tulee olla todistettavasti juutalainen, juutalaisen lapsi tai lapsenlapsi taikka tällaisen henkilön aviopuoliso, eikä hän saa harjoittaa mitään muuta uskontoa.

Juutalainen paluumuuttaja saa tuoda mukanaan puolisonsa ja alaikäiset lapsensa, jotka saavat myös kansalaisuuden samalla hakemuksella. Pariskuntien tulee tosin usein avioitua ulkomailla, sillä Israelin valtio ei tunnusta muita kuin uskonnollisen yhteisön toimittamia avioliittoja, eivätkä nämä puolestaan salli eri uskontokuntien välisten avioliittojen solmimista Israelin valtion alueella.

## Kaksoiskansalaisuus ja kansalaisuuden seuraamukset
Israel sallii kaksoiskansalaisuuden paluulain nojalla saaneille kansalaisille, joiden ei tarvitse luopua aikaisemmasta kansalaisuudestaan. Knessetin edustajat tai muissa kriittisissä turvallisuusviroissa toimivat henkilöt eivät saa olla kaksoiskansalaisia. Myöskään Israelin vihollisvaltioiden kansalaisuus ei ole sallittu. Arviolta noin kymmenesosa israelilaisista on kaksoiskansalaisia.

Israelin kansalaiset, sekä miehet että naiset, ovat asevelvollisia. Poikkeuksia ovat Israelin arabit sekä druusi- ja tšerkessinaiset. Vuonna 2013 maan hallitus hyväksyi lain, jonka nojalla ääriortodoksisten juutalaisten erillisvapaus välttyä asevelvollisuudelta kumottiin.

## Lähteet
Shahram Nazeri

**Shahram Nazeri** (, ; s. 18. helmikuuta 1950 Kermānšāh) on iranilainen laulaja. Hän on erikoistunut klassiseen persialaiseen ja suufilaiseen ohjelmistoon.

Nazeri syntyi musikaaliseen kurdiperheeseen. Hän aloitti 8-vuotiaana toimimisen suufilaisen musiikin kokoonpanoissa, ja 11-vuotiaana hän lauloi Iranin kansallistelevision lähetyksessä. Hän aloitti perinteisen radifohjelmiston opiskelun. Nazerin opettajien joukossa olivat Abdollah Davami ja Nur-Ali Borumand. Nazeri oli ensimmäinen laulaja, joka teki persialaista musiikkia Jalal ad-Din Muhammad Balkhi-Rumin runouteen. Hänestä tuli johtava suufilaisten perinteiden edistäjä sekä persialaisen klassisen musiikin että kurdimusiikin piireissä. Hänen musiikillaan oli tärkeä rooli myös länsimaisten yleisöjen tutustuttamisessa suufilaisuuteen ja Rumin runouteen.

Nazeri on laulanut Iranin johtavien kokoonpanojen, kuten Dastan Ensemblen, Sheyda Ensemblen, Aref Ensemblen ja Kamkaranin kanssa. Hän on esiintynyt Euroopassa, Lähi-idässä sekä Pohjois-Amerikassa ja tehnyt lukuisia levytyksiä. Nazeri on saanut monia palkintoja ja tunnustuksia, kuten Ordre des Arts et des Lettres'n ja Ordre National du Mériten ritarin arvot.

## Lähteet
Peter Anvin

**Hans Peter Anvin** (s. 12. tammikuuta 1972) on ruotsalainen ohjelmoija, joka on osallistunut useisiin avoimen lähdekoodin projekteihin. Hän on osallistunut muun muassa Linux-käyttöjärjestelmäytimen kehittämiseen.

Anvin on osallistunut muun muassa RAID6 -tuen kehittämiseen.

## Lähteet
Conmebolin karsinnat jalkapallon maailmanmestaruuskilpailuihin 2022

**[[Jalkapallon maailmanmestaruuskilpailut 2022|Vuoden 2022 jalkapallon MM-kilpailujen]] [[Vuoden 2022 jalkapallon maailmanmestaruuskilpailujen karsinnat|karsintoihin]]** osallistui  Etelä-Amerikan maanosaliitosta Conmebolista 10 joukkuetta. Karsinnat alkoivat lokakuussa 2020.

## Karsintasysteemi
Kaikki kymmenen maata pelasivat samassa lohkossa siten, että kaikki kohtasivat muut maat kahdesti kerran kotiottelussa ja kerran vierasottelussa. Neljä parasta joukkuetta etenivät suoraan lopputurnaukseen ja viides pääsi kansainväliseen karsintaotteluun AFC:n karsintojen viidenneksi sijoittunutta vastaan.

## Sarjataulukko



## Lähteet
Taipalsaaren Veikot

**Taipalsaaren Veikot** (TsV) on vuonna 1915 perustettu Taipalsaarella toimiva urheilun yleisseura. Seuran nykyisiin lajeihin kuuluvat kestävyysurheilu, jalkapallo, jääkiekko, salibandy, yleisurheilu ja soutu. Taipalsaaren Veikot järjestää lähiliikuntaa ilmaiseksi alakouluikäisille. Taipalsaaren Veikot on järjestänyt Taipalsaaren soutua vuodesta 1979 alkaen. Taipalsaaren Veikoilla on Taipalsaaren kirkonkylällä jäätelökioski, joka on auki kesäisin. TsV:llä oli aiemmin myös mäkihyppytoimintaa ja oma K30-luokan hyppyrimäki Saimaanharjulla, joka on sittemin purettu.

## Lähteet
Dragontrail

**Dragontrail** on AGC:n vuonna 2011 markkinoille tuoma alkali-aluminosilikaatilla vahvistettu levylasi. Sitä käytetään esimerkiksi älypuhelimissa ja taulutietokoneissa.

## Katso myös
* Gorilla Glass

## Lähteet

## Aiheesta muualla
* Viralliset sivut